Ο **Γιάννης Μυστακίδης** (7 Δεκεμβρίου 1994, Θεσσαλονίκη) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Πανσερραϊκό.

Σταδιοδρομία σε συλλόγους
-------------------------

### Πρώτα χρόνια

Ξεκίνησε τη σταδιοδρομία του στη Γερμανία και τη Φράιμπουργκ ΙΙ της Regionalliga Südwest. Στην πρώτη του επαγγελματική σεζόν (2014-15) με τον Πιερικό, δούλευε πολύ σκληρά και η βελτίωση του ήταν προφανής. Ο Μυστακίδης από την αρχή της επαγγελματικής του σταδιοδρομίας, χαρακτηρίστηκε ως ταλέντο στα σουτ, τις σέντρες και τις πάσες εξίσου καλά με τα δύο πόδια. Μπορεί να καλύψει όλες τις τρεις θέσεις πίσω από τον επιθετικό, δεν είναι προβλέψιμος στο παιχνίδι του και έχει καλά τελειώματα τόσο σε κοντινή όσο και σε μακρινή απόσταση.

### ΠΑΟΚ

Ο Μυστακίδης σημείωσε το πρώτο του γκολ για τον ΠΑΟΚ σε έναν ανεπίσημο αγώνα εναντίον της Ντνίπρο. Στις 16 Ιουλίου 2015, έκανε το επίσημο ντεμπούτο του με τον ΠΑΟΚ, σε ένα εκτός έδρας αγώνα με την Λοκομοτίβα για το δεύτερο προκριματικό γύρο του Europa League. Σημείωσε το πρώτο του γκολ την περίοδο 2015-16, σε μία νίκη με 3-1 επί της Καλλονής. Στις 25 Αυγούστου 2016, ο ΠΑΟΚ παρέτεινε το συμβόλαιο του νεαρού επιθετικού μέχρι το καλοκαίρι του 2020.

Στις 29 Ιανουαρίου 2017, σημείωσε το μοναδικό γκολ σε μία εκτός έδρας νίκη με 0-1 επί του Παναιτωλικού. Δύο μέρες αργότερα, σημείωσε και άλλο γκολ, στη νίκη με 2-0 επί της ΑΕΛ και μία εβδομάδα μετά, ακόμη ένα γκολ, στη νίκη με 2-1 επί της Ξάνθης για το Κύπελλο. Η σεζόν 2016-17, ήταν έτος μονιμοποίησης για τον νεαρό επιθετικό, καθώς κατάφερε σταδιακά να κερδίσει την εμπιστοσύνη του Βλαντιμίρ Ίβιτς. Στις 2 Απριλίου, στο 80ο λεπτό του αγώνα με την ΑΕΛ, για την 26η αγωνιστική της Superleague, ο 23χρονος άσος αναγκάστηκε να ζητήσει την άμεση αντικατάσταση του, μετά από μια προσπάθεια να αποτρέψει πλάγιο άουτ. Μια ημέρα αργότερα, είχε μια χειρουργική επέμβαση, για την αντιμετώπιση μίας ρήξης χιαστών συνδέσμων που τον κράτησε εκτός ομάδας για 6 μήνες. Στις 19 Δεκεμβρίου 2017, ο μέσος του ΠΑΟΚ έκανε τελικά την πολυαναμενόμενη επιστροφή του, μπαίνοντας ως αλλαγή στο 82ο λεπτό κατά τη διάρκεια μίας νίκης με 5-1 επί των Τρικάλων για το Κύπελλο. Με την ομάδα του ΠΑΟΚ έφτασε στην κατάκτηση του κυπέλλου ελλάδας την σεζόν 2016-2017.

#### Παναθηναϊκός (δανεισμός)

Στις 31 Ιανουαρίου 2018, υπέγραψε συμβόλαιο 6 μηνών με τον Παναθηναϊκό, δανεικός από τον ΠΑΟΚ, μέχρι το τέλος της σεζόν 2017-18, χωρίς δικαίωμα αγοράς.

#### ΠΑΣ Γιάννινα (δανεισμός)

Στις 20 Αυγούστου 2018, υπέγραψε μονοετές συμβόλαιο δανεισμού με τον ΠΑΣ Γιάννινα, μέχρι το τέλος της σεζόν 2018-19, χωρίς δικαίωμα αγοράς. Ο δανεισμός του τερματίστηκε στις 4 Ιανουαρίου 2019, 6 μήνες πριν από τη λήξη του.

#### Γκούρνικ Ζάμπζε (δανεισμός)

Στις 2 Φεβρουαρίου 2019, εντάχθηκε στο πολωνικό σύλλογο Γκούρνικ Ζάμπζε, με δανεισμό 6 μηνών από τον ΠΑΟΚ. 

#### Βόλος ΝΠΣ (δανεισμός)

Στις 29 Ιουνίου 2019, εντάχθηκε στον προβιβασμένο στη Σούπερ Λιγκ 1 Βόλο ΝΠΣ, με μονοετές δανεισμό.

### Ντε Χράαφσχαπ

Στις 14 Ιανουαρίου έλυσε το συμβόλαιο του με τον ΠΑΟΚ και υπέγραψε συμβόλαιο 6 μηνών με την ολλανδική Ντε Χράαφσχαπ της Ίιρστε Ντιβίζι.

### Ξάνθη

Τον Ιανουάριο του 2021, ο Γιάννης Μυστακίδης υπέγραψε στην Ξάνθη, στην προσπάθεια της Θρακικής ομάδας να ανέβει κατηγορία.

### Βέροια

Την σεζόν 2021-22 αγωνίστηκε στην Βέροια.

Διεθνής σταδιοδρομία
--------------------

Έχει αγωνιστεί για την Εθνική U18 (2 συμ.) και την Εθνική Ελπίδων (5 συμ.).

Στατιστικά σταδιοδρομίας
------------------------

*Μέχρι τις 14 Ιανουαρίου 2019.*

Εμφανίσεις και γκολ ανά ομάδα, σεζόν και διοργάνωση| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| ΠΑΟΚ | 2014-15 | Superleague | - | - | - | - | - | - | - | - |
| 2015-16 | 18 | 4 | 4 | 1 | 8 | 0 | 30 | 5 |
| 2016-17 | 17 | 3 | 7 | 3 | 7 | 0 | 31 | 6 |
| 2017-18 | - | - | 2 | 0 | - | - | 2 | 0 |
| Σύνολο | 35 | 7 | 13 | 4 | 15 | 0 | 63 | 11 |
| Πιερικός (δαν.) | 2014-15 | Football League | 25 | 4 | 2 | 0 | - | - | 27 | 4 |
| Παναθηναϊκός (δαν.) | 2017-18 | Superleague | 6 | 0 | - | - | - | - | 6 | 0 |
| ΠΑΣ Γιάννινα (δαν.) | 2018-19 | Superleague | 10 | 1 | - | - | - | - | 10 | 1 |
| Γκούρνικ Ζάμπζε (δαν.) | 2018-19 | Ekstraklasa | 9 | 0 | 1 | 0 | - | - | 10 | 0 |
| Βόλος ΝΠΣ (δαν.) | 2019-20 | Superleague 1 | 8 | 0 | 1 | 0 | - | - | 9 | 0 |
| Ντε Χράαφσχαπ | 2019-20 | Eerste Divisie | 0 | 0 | 0 | 0 | - | - | 0 | 0 |
| Σύνολο σταδιοδρομίας | 93 | 12 | 17 | 4 | 15 | 0 | 125 | 16 |

Διακρίσεις
----------

### Συλλογικές

ΠΑΟΚ
* Κύπελλο Ελλάδας: **1** (2016-17)

Παραπομπές
----------

1. ↑  (πολλαπλές γλώσσες) *Transfermarkt*. 181339. Ανακτήθηκε στις 9  Οκτωβρίου 2017.
2. 1 2  (Πολωνικά) *90minut.pl*. 31218. Ανακτήθηκε στις 23  Σεπτεμβρίου 2022.
3. ↑  330342. Ανακτήθηκε στις 22  Απριλίου 2022.
4. ↑ . www.paokmania.gr. 31 Ιουλίου 2015. .
5. ↑  «Γιάννης Μυστακίδης». www.uefa.com. .
6. ↑  «Athanasiadis leads PAOK to victory against Kalloni». www.sdna.gr. 30 Νοεμβρίου 2015. .
7. ↑  «PAOK extend Giannis Mystakidis' contract». www.sdna.gr. .
8. ↑  «Η "κατάρα" του χιαστού». www.sport24.gr. 8 Απριλίου 2017.
9. ↑  «Ο Μυστακίδης φώναξε "παρών"». www.sport24.gr. 20 Δεκεμβρίου 2017.
10. ↑  «Επίσημο: Στον Παναθηναϊκό Κάτσε και Μυστακίδης». www.onsports.gr. 31 Ιανουαρίου 2018.
11. ↑  «Παρουσιάστηκε ο... Μυστακίδης στον ΠΑΣ Γιάννινα». www.sport24.gr. 20 Αυγούστου 2018.
12. ↑  «Συναινετικές λύσεις συμβολαίων (9/1)». 9 Ιανουαρίου 2019.
13. ↑  «Ανακοίνωσε Μυστακίδη ο Βόλος». *www.to10.gr*. 29 Ιουνίου 2019.
14. ↑  «Στη Ντε Γκράαφσαπ ο Μυστακίδης, έμεινε ελεύθερος από τον ΠΑΟΚ». *www.sport24.gr*. 14 Ιανουαρίου 2020.
15. ↑  «National Team». *www.transfermarkt.com*.
16. ↑  (Αγγλικά) Προφίλ Γιάννης Μυστακίδης στο Soccerway. Ανακτήθηκε στις 11 Μαρτίου 2018.

Εξωτερικοί σύνδεσμοι
--------------------

* (Αγγλικά) Προφίλ Γιάννης Μυστακίδης στο Soccerway
* Προφίλ στο Transfermarkt.com